കേരളത്തില് പ്രളയസാധ്യതയില്ലെന്ന് കേന്ദ്ര ജലകമ്മീഷന് അച്ചന് കോവിലാറ് ഒഴികെയുള്ള നദികള് അപകട നില തരണം ചെയ്തതായി കേന്ദ്രജല കമ്മീഷന് വിലയിരുത്തല്. കരമന ,കല്ലടയാര് നേരത്തെ അപകടമായ സ്ഥിതിയില് ആയിരുന്നെങ്കിലും വെള്ളം ഇറങ്ങിത്തുടങ്ങി. അണക്കെട്ടുകളുടെ കരാറുകള് പരിഷ്ക്കരിക്കുന്നതിനു സംസ്ഥാനങ്ങളാണ് നിര്ദേശം നല്കേണ്ടതെന്ന് കേന്ദ്രജല കമ്മീഷന് ഡെപ്യൂട്ടി ഡയറക്റ്റര് സിനി മനോഷ് മീഡിയവണിനോട് പറഞ്ഞു.ഇടുക്കി ,ഇടമലയാര് അണക്കെട്ടുകളുടെ പ്രവര്ത്തനമാണ് കേന്ദ്രജലകമ്മീഷന് പ്രധാനമായി വിലയിരുത്തുന്നത്. വര്ധിച്ച ജലനിരപ്പ് താഴാതെ നില്ക്കുന്നത് അച്ചന് കോവിലാറ്റിലാണ്. പത്തനംതിട്ടയില് ഭീഷണി ഉയര്ത്തുന്ന ആ നദിയില് രണ്ട് ദിവസത്തിനുള്ളില് ജലനിരപ്പ് താഴുമെന്നാണ് കരുതുന്നത്. നേരത്തെ 1978 ലാണ് അപകടമായ നിലയില് അച്ചന്കോവിലില് ജലനിരപ്പ് നേരത്തെ ഉയര്ന്നിരുന്നത്. കല്ലട ,കരമന ,ഗായത്രി പുഴകളില് നീരൊഴുക്ക് ശക്തമായതോടെ അപകടനില തരണം ചെയ്തു. കേന്ദ്ര ജലകമ്മീഷന്റെ ഡല്ഹിയിലെ ആസ്ഥാനത്തെ വെള്ളപ്പൊക്ക മുന്നറിയിപ്പ് കേന്ദ്രത്തിന്റെ കണ്ട്രോള് റൂമില് ഇടുക്കി ,ഇടമലയാര് അണക്കെട്ടുകള് നിരീക്ഷണത്തിലാണ്. അല്പാല്പമായി ജലം തുറന്നുവിടുന്നത് പ്രളയ സാധ്യത കുറയ്ക്കുമെന്നാണ് കമ്മീഷന് വിലയിരുത്തുന്നത്. മുന്നറിയിപ്പുകളും നിരീക്ഷണങ്ങളും പലഘട്ടങ്ങളായി കണ്ട്രോള് റൂം ഇതിനകം കേരളത്തിന് കൈമാറിയിട്ടുണ്ട്.2018 മുതല് കേരളത്തിലെ കാലാവസ്ഥാ മാറ്റവും പ്രളയവും മുന് നിര്ത്തി അണക്കെട്ടിലെ അന്തര്സംസ്ഥാന കരാറുകള് പുനഃ പരിശോധിക്കുന്നതിനായി , സംസ്ഥാനം രേഖാമൂലം നിര്ദേശം നല്കട്ടെയെന്നാണ് ജലകമ്മീഷന് വിലയിരുത്തല്.